Clintonin kuulustelut jatkuvat - Ulkomaat - Uutiset - MTV.fi
Clintonin kuulustelut jatkuvat
Ulkomaat Julkaistu 23.01.1999 10:43
Presidentti Bill Clintonin puolustusasianajajat ja syyttäjät vastaavat oikeudenkäynnissä senaattoreiden esittämiin kysymyksiin jälleen tänään, kun valtakunnanoikeutena toimiva senaatti jatkaa kirjallisten kysymysten esittämistä 16 tunnin määräajan puitteissa.
Eräs senaatin vaikutusvaltaisimmista demokraateista, Robert Byrd, sanoi perjantaina aikovansa esittää Clintonin syytteiden hylkäämistä ensi viikolla oikeudenkäynnin päättämiseksi. Byrdin mukaan Clintonin tuomitsemiseksi ja erottamiseksi tarvittavaa kahden kolmasosan ääntenenemmistöä ei tulla saavuttamaan.
Useat republikaanit kuitenkin katsoivat, että senaatin tulisi kutsua oikeudenkäyntiin todistajia, jotka voisivat selventää todisteisiin liittyviä epäselvyyksiä. Maanantaina esitetään todennäköisesti kaksi ehdotusta, joista toinen koskee syytteiden hylkäämistä ja toinen todistajien kutsumista oikeudenkäyntiin. Clintonia syytetään oikeuden estämisestä ja väärästä valasta Monica Lewinsky -jupakan yhteydessä.
Clinton varoittaa uudesta terrorismista Burundin talouspakotteet poistettiin väliaikaisesti